Polițiștii și procurorii Parchetului de pe lângă Tribunalul București efectuează 14 percheziții în București și în județele Ilfov, Dolj și Gorj. Au fost emise mandate de percheziții și de aducere pentru nouă persoane.

Firma de pază și protecție SWAT, una dintre cele mai cunoscute pe piața de securitate din România, ar fi folosit mai multe societăți de tip fantomă pentru a înșela statul. Vorbim de rețeta clasică a evaziunii fiscale, în care reprezentanții acestei firme ar fi făcut o serie de achiziții fictive, o serie de servicii de pază care au fost trecute doar în documentele fiscale, pentru a-și mări cheltuielile și a plăti taxe cât mai mici.

Se preconizează un prejudiciu de 5 milioane de lei, însă nu se știe perioada în care s-ar fi desfășurat aceste afaceri ilegale